NaiveNeuron/SloPal huggingface dataset:
Svrček, Miloš, poslanec NR SR (2022-09-20):
Ďakujem pekne za slovo, pán predseda. Vážený pán minister, vážené panie poslankyne, páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému vládnemu návrhu zákona. Vládny návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby vládny návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh zákona v druhom čítaní do 32 dní od jeho prerokovania v prvom čítaní. Zo znenia vládneho návrhu zákona je zrejmý aj účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. Odporúčam zároveň vládny návrh zákona prideliť výboru vrátane určenia gestorského výboru a lehoty na prerokovanie vládneho návrhu zákona vo výbore v zmysle uvedeného rozhodnutia predsedu Národnej rady. Pán predseda, prosím, otvorte všeobecnú rozpravu.
Hrušovský, Pavol, podpredseda NR SR (2010-10-21):
Prepáčte pán podpredseda vlády, cítim, že aspoň päť minút je treba prestávku vyhlásiť. Páni poslanci, naozaj rešpektujme sa navzájom a zachovajme kľud v rokovacej sále. Nech sa páči pán podpredseda vlády.
Hrušovský, Pavol, podpredseda NR SR (2011-09-14):
Ďakujem pekne, pán poslanec. Ešte predtým, ako dám hlasovať, poprosím technikov, aby pre mňa vyhotovili náhradnú hlasovaciu kartu, preto prerušujem na päť minút hlasovanie. Poprosím páni poslanci o porozumenie, hej? Päťminútová prestávka. (Krátka prestávka.) (Po prestávke.)
Čepček, Martin, poslanec NR SR (2021-06-18):
Ďakujem, pán predsedajúci. Vážení páni europoslanci, panie europoslankyne, ja by som rád spýtal, nebudem to naťahovať, tak poviem len jednu otázku. A mňa by zaujímalo, včera Národná rada v podstate odhlasovala uznesenie predložené bývalou europoslankyňou Ankou Záborskou o správe Matić a ja by som chcel vedieť, ako vy ako europoslanci sa k tejto správe postavíte, keďže v pondelok sa má o nej hlasovať, že či tak, ako bolo prijaté na Slovensku, či budete hlasovať aj vy tak, to znamená, odmietnete tú správu. Ďakujem.
Zemanová, Anna, poslankyňa NR SR (2017-10-17):
Janka, veľmi pekne ti ďakujem za toto vystúpenie. Bolo to skvelé, vecné a pravdivé. A ohľadom tých kolaudačných konaní, áno, je to tak. Mám konkrétnu skúsenosť na samosprávnom kraji, kde komunitné centrum chcelo zriadiť svoju činnosť v bývalom zdravotníckom zariadení a VÚC-ka nemohla s ním podpísať zatiaľ zmluvu, pretože nemá prekolaudovaný ten objekt bývalého zdravotného strediska na to, že sa tam môže poskytovať sociálna služba. Jednoducho zo zákona je to jeden z dokumentov, je to jeden z dokumentov, ktorý musí mať, že na liste vlastníctva musí byť účel využitia – poskytovanie sociálnych služieb. Že nestačí, že teda bolo to bývalé zdravotné stredisko a musí sa postúpiť celá tá tortúra zmeny účelu využitia, to znamená, v podstate stavebné konanie k tomu, aby tam mohlo byť v jednej z miestností bývalého zdravotného strediska poskytovaná sociálna služba nízkoprahového strediska, ktoré poskytuje občianske združenie. VÚC-ka tú službu potrebuje, chce uzavrieť tú zmluvu, ale jednoducho ju nemôže, lebo toto kolaudačné konanie, rozhodnutie musí, musí mať... (Prerušenie vystúpenia predsedajúcim.)
Bugár, Béla, podpredseda NR SR (2011-09-07):
Ďakujem pánovi ministrovi. Pán spravodajca, chcete zaujať stanovisko k rozprave? (Reakcia spravodajcu.) Nech sa páči, máte slovo.
K. Tóthová, poslankyňa: (2001-09-19):
Vážení, toto nie je zákon „všehochuť“. Tu má byť presne vymedzené, čo z orgánov štátnej správy prechádza na samosprávu. A to, čo hovoril pán poslanec Andrassy, nie je výkon štátnej správy, neprechádza na vyšší územný celok, neprechádza na obec, preto to nemá miesto v tomto zákone. Navyše sa tu zakotvuje inštitút, ktorý ešte zakotvený nebol. Patrí do iného zákona... (Zaznel zvuk časomiery.)
Kazda, Radovan, poslanec NR SR (2020-11-04):
V zastúpení pána predsedu výboru Kremského oznamujem, že výbor pre hospodárske záležitosti sa stretne dnes o 13.00 hod. v miestnosti č. 32. Ďakujem.
Figeľ, Ján, podpredseda NR SR (2014-03-21):
Nech sa páči, Štefan Kuffa.
Gyimesi, Juraj, poslanec NR SR (2020-09-02):
Druhý pozmeňujúci návrh je, že žiada vládu Belgicka a belgické vyšetrovacie orgány o dôsledné vyšetrenie tohto prípadu a v súčinnosti so zástupcami pozorovateľov vyšetrovacích orgánov polície Slovenskej republiky.
Kollár, Miroslav, poslanec NR SR (2020-06-04):
Ďakujem.
Osuský, Peter, poslanec NR SR (2016-09-22):
Ďakujem pekne, pán predsedajúci. Vážený pán kolega Chudík, už to vlastne len stručne zopakujem. Vy ste od prvého momentu nosne hovorili o procese odvolávania a stihli ste povedať, že ten Vrbov je taký jeden prípad. No nepochybne i tá vaša škola je taký jeden prípad a vy ste tam nemali podľa vás, možno i podľa mňa potrebnú právomoc. Ale nič nebráni parlamentnej väčšine ani minulé štyri roky, ani teraz, aby urobila novelu zákona, ktorá bude riešiť problém, o ktorom ste nosne vo svojom vystúpení hovorili, o ktorom ale naša novela nehovorí. Takže to bol plač na úplne nesprávnom hrobe. My toto neriešime, ale máte plne v rukách riešiť to, ako uznáte za vhodné. Tak toľkoto len na margo toho. A ako som povedal vo svojom minulom vystúpení, každý vychádza z nejakej osobnej kazuistiky, z osobného prípadu a tie prípady sú rovnocenné, či je to tu, alebo tam, takže nevytýkajte Vrbov, keď sám používate presne taký istý argument. A chcem teda povedať, že tie veci, ktoré sa majú riešiť, sú v nás, v rukách nás poslancov, ale nečakajte, že v návrhu, kde nie je reč o odvolávaní, ja uznám, že to má ratio, čo ste hovorili, nám budete vytýkať, že to tam nie je. No však nikomu nebráni legislatívny proces, aby tam vec, ktorú uzná za vhodné, riešil. Tak len toľko na margo odvolávania neschopných riaditeľov.
Blanár, Juraj, podpredseda NR SR (2023-01-24):
Pán poslanec Susko s faktickou poznámkou.
A. Belousovová, podpredsedníčka NR SR: (2008-04-10):
Na otázku bude odpovedať pán minister Kubiš. Nech sa páči, pán minister, odpovedajte a oznámte ukončenie odpovede. J. Kubiš, minister zahraničných vecí SR: Ďakujem veľmi pekne. Vážená pani predsedajúca, vážené panie poslankyne, vážení páni poslanci, skutočne mám tú česť odpovedať menom pána ministra Bašku, a preto si dovolím prečítať túto odpoveď. Vážená pani poslankyňa, 1. januára roku 2005 nadobudol účinnosť zákon č. 726/2004 Z. z. o poskytnutí jednorazového peňažného príspevku osobám zaradeným v rokoch 1948 – 1954 do vojenských táborov nútených prác a pozostalým manželkám po týchto osobách. Ide o osoby, ktoré sú štátnymi občanmi Slovenskej republiky a boli ako politicky nespoľahlivé zaradené do vojenských táborov nútených prác a pozostalé manželky po nich. Oprávnené osoby si mohli podať žiadosť na ministerstvo obrany do 31. decembra 2005 a ministerstvo malo vyplatiť príspevok do 31. decembra 2007. Zákonom č. 612/2005 Z. z., ktorý nadobudol účinnosť 30. decembra 2005 a ktorým sa menil citovaný zákon, bolo možné podať žiadosť do 30. júna 2006. K uvedenému dátumu vecne príslušné oddelenie vojnových veteránov a vydávania osvedčení odboru riadenia štátnej správy ministerstva zaevidovalo spolu 5 387 žiadostí. V zákonom stanovenej lehote prvostupňový správny orgán všetky žiadosti preskúmal a rozhodol o nich. K dnešnému dňu druhostupňový správny orgán, rozkladová komisia ministra obrany ešte rozhoduje v 253 žiadostiach. Ide o veľmi zložité prípady, kedy žiadatelia boli vyzvaní na doloženie dokladov preukazujúcich ich politickú nespoľahlivosť, pretože doteraz v doložených dokladoch nebola jednoznačne preukázaná. 1. novembra 2007 nadobudol účinnosť zákon č. 467/2007 Z. z., ktorým sa mení a dopĺňa citovaný zákon. Oprávnená osoba, o ktorej žiadosti bolo do 1. novembra 2007 právoplatne rozhodnuté a spĺňa zákonom stanovené podmienky, mohla podať do 30. novembra 2007 ministerstvu žiadosť o priznanie príspevku. Ministerstvo takýchto oprávnených žiadostí, opakovaných, zaevidovalo 49. Zároveň bolo zaevidovaných 68 neoprávnených žiadostí. Ide o žiadosti, ktoré nespĺňajú podmienku ustanovenia § 5c ods. 2 zákona, boli podané prvýkrát, resp. žiadateľmi sú osoby zaradené do technických práporov a vojenských banských oddielov alebo deti oprávnených osôb, ktoré podľa zákona nemajú na jednorazový peňažný príspevok nárok. Na konanie a rozhodnutie o oprávnených žiadostiach sa primerane použijú ustanovenia § 5 zákona, t. j. preskúmanie žiadosti a rozhodnutie do jedného roka možnosť podať rozklad, o ktorom sa rozhodne do 6 mesiacov a následne vyplatenie príspevku. Pani predsedajúca, skončil som.
Číž, Miroslav, podpredseda NR SR (2015-12-08):
Aby som využil čas, chvíľočku prerušíme rokovanie, zrejme tu je veľa emócií. Dovoľte mi privítať Jednotu dôchodcov zo Šaštína Stráže (smiech v sále), prosím, vitajte. (Potlesk.)
P. Hrušovský, podpredseda NR SR: (2001-11-08):
M. Mesiarik, poslanec: Ďakujem za slovo, pán podpredseda. Nebudem potom vystupovať v rozprave, pretože pán poslanec Mikloško naznačil určité veci, na ktoré môžem reagovať. Ja takisto oceňujem aktivitu pána poslanca Kalmana. Pretože vlastne on nás trošku tak nabáda a prebudil k tomu, aby sme sa naozaj zamysleli nad tým, ako tieto významné súbory, a v tomto prípade hovorí o jednom, zachrániť, ako im pomôcť. My vstupujeme do Európskej únie a teda dúfam, že vstúpime. Obávam sa, že aj tu hrozí určité nebezpečie, ak nebudeme riešiť spoločne a globálne tento problém, a to nie je len SĽUK a Lúčnica. Máme množstvo dobrých amatérskych súborov skutočne európskeho formátu, ktoré majú regionálnu kultúru, ktorým tiež musíme pomôcť. Takže skutočne by bolo vhodné, ak prijmeme toto stanovisko a ja som očakával, že gestorský výbor to bude riešiť nie tým spôsobom, že to jednoducho zahrá do autu, ale aspoň pripraví uznesenie, aby vláda zvážila pripraviť určitý zákon, určitý univerzálny dokument, ktorý by riešil problém v tejto oblasti aj smerom k tomu, že ideme do Európskej únie. Takže budem, rád, pokiaľ toto aspoň prebudí všetkých zodpovedných, aj rezort a pripraví, ak by to takto malo dopadnúť, pripraví ďalší postup na to, aby sme túto kultúru, a nielen v týchto dvoch umeleckých súboroch, zachránili.
M. Gibalová, poslankyňa: (2007-02-01):
Vážený pán minister hospodárstva, ak niekde ste v budove Národnej rady ... Ďakujem pekne. Ja sľubujem, že táto interpelácia bude veľmi krátka. „Vážený pán minister, na základe obsahu vašej odpovede na moju interpeláciu zo 14. decembra 2006 a nespokojnosti s ňou, ktorú som tlmočila vo svojom predchádzajúcom vystúpení, opätovne vás žiadam o zodpovedanie tých častí interpelácie, ktoré vo vašej odpovedi zostali nepovšimnuté. V decembri som konštatovala, že na trhu  Slovenskej republiky sa vyskytujú textilné výrobky farbené zakázanými karcinogénnymi azofarbivami a že podľa posledných, mne známych výsledkov testovania textilných výrobkov pre deti, ktoré na trhu odobrala SOI-ka, bol každý pätnásty výrobok vyhodnotený ako nebezpečný. Žiadala som vtedy, aby SOI opätovne vykonala na trhu hĺbkovú kontrolu textilných výrobkov pre deti zameranú na prítomnosť zakázaných azofarbív a aby sa tomuto problému venovala pozornosť dovtedy, kým sa nepreukáže návrat do normálu. Na svojej požiadavke trvám preto, že tieto a im podobné výrobky predstavujú priame ohrozenie zdravia veľmi veľkého počtu spotrebiteľov. V decembri som tiež konštatovala, že ide o štatisticky taký významný výskyt nebezpečných výrobkov medzi textilnými výrobkami pre deti a že ministerstvo hospodárstva Slovenskej republiky malo informovať komisiu, pretože ho k tomu zaväzuje ustanovenie § 23 ods. 2 zákona 634/1992 Zb., trvám na odpovedi na otázku, či sa tak stalo, a ak o náleze nebola komisia informovaná, aby tak zodpovední pracovníci ministerstva hospodárstva dodatočne urobili. Som presvedčená o tom, že počet nebezpečných výrobkov na trhu Slovenskej republiky bude klesať iba vtedy, ak si zodpovedajúce štátne orgány budú plniť svoje úlohy určené zákonom, ak sa iniciuje sústredený a trvalý tlak na nepoctivých podnikateľov obchodujúcich s nebezpečným výrobkami. Toto úsilie bude v Slovenskej republike úspešné iba vtedy, ak v jeho čele bude stáť minister zodpovedajúci za príslušný rezort.“ Ďakujem pekne.
Bugár, Béla, podpredseda NR SR (2019-05-15):
Pýtam sa, či sa hlási niekto ústne do rozpravy. Nie. Vyhlasujem rozpravu za skončenú. Pani navrhovateľka, chcete zaujať stanovisko k rozprave? Nech sa páči.
Danko, Andrej, predseda NR SR (2017-11-29):
Ďakujem. A ešte termín hlasovania.
Nicholsonová, Lucia, podpredsedníčka NR SR (2016-04-26):
Poprosím vás, ešte stále sedí poslanecké grémium v plnom zložení. Ja síce budem viesť schôdzu a som tu, ale nie všetci poslanci tu teraz môžu byť, keďže nejakí z nich sa zúčastňujú na poslaneckom grémiu. Takže predĺžime prestávku do 14.05 hod. Ďakujem pekne. (Pokračovanie prestávky.) (Po prestávke.)
Glváč, Martin, podpredseda NR SR (2019-09-12):
Ďakujem. Dávam slovo spravodajkyni. Pani poslankyňa Sárközy, nech sa páči.
Nicholsonová, Lucia, poslankyňa NR SR (2014-11-10):
Ďakujem veľmi pekne. Škoda, že tu nie je nikto z vlády momentálne, aj keď stále hovoríme o tom istom. Hovoríme o vyslovení nedôvery predsedovi tejto vlády, ktorý sa tu neukázal už neviem odkedy; odkedy mu nakladáme. A môžem vám povedať, pán poslanec Lipšic, že toto je zásadná informácia, popri ktorej vyznieva ešte aj tá informácia o tom, že máte nejakého primitíva v správnej rade nemocnice, tak bezvýznamne ako smrad vo vesmíre. Ako smrad vo vesmíre. Týmto znovu ožila Gorila. A už sa z toho premiér tejto krajiny nevyzuje tým svojím trápnym „no comment“. Bude sa musieť priznať ku kole a bude sa musieť priznať aj k Vazovovej. Toto je na okamžitú demisiu vlády, vážení. Na okamžitú demisiu vlády! Lebo sa ukázalo, že ľudia vo vláde nie sú ničím iným, iba výpalníkmi z finančnej skupiny. Toto je na predčasné voľby!
Kollár, Boris, predseda NR SR (2022-12-20):
Hlasujeme o skrátení lehoty. Prosím, prezentujme sa a hlasujeme. (Hlasovanie.) Prítomných 137 poslancov, za 90, proti 33, zdržalo sa 14. Uvedený návrh sme schválili.
P. Paška, predseda NR SR: (2007-10-25):
(Hlasovanie.) 82 prítomných, 69 proti, 13 sa zdržalo. Návrh sme neschválili.
Mizík, Stanislav, poslanec NR SR (2018-10-22):
Ďakujem za slovo. Natália, spomínala si shopping centrá. Áno, bujnie, lepšie povedané už prebujnel konzumný spôsob života. Celé rodiny trávia čas v týchto centrách, rodiny sa bavia, zamestnanci makajú. Či tí zamestnanci nemajú vlastné rodiny? Zdá sa, že je to trend nezvratný, ale ja som optimista a tento trend sa dá zvrátiť a návrh tohto zákona je jeden obrovský krok, ktorý má aj veľký morálny prínos. Ďakujem.
Sulík, Richard, predseda NR SR (2011-03-23):
Ďakujem. Otváram rozpravu. Neprihlásil sa písomne nikto. Ústne tiež nie. Uzatváram rozpravu. Chce zaujať stanovisko navrhovateľ? Spravodajca? Pán poslanec Přidal, chcete zaujať stanovisko? Nie. Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 167/2008 Z. z. o periodickej tlači a agentúrnom spravodajstve a o zmene a doplnení niektorých zákonov, tzv. tlačový zákon a ktorým sa mení zákon č. 308/2000 Z. z. o vysielaní a retransmisii. Vládny návrh zákona má tlač 281, návrh na pridelenie na prerokovanie výborom je v rozhodnutí č. 270. Pán minister kultúry, máte slovo, uveďte, prosím, vládny návrh zákona. Dobrý deň prajem, nech sa páči. (Rokovanie o vládnom návrhu zákona, ktorým sa mení a dopĺňa zákon č. 167/2008 Z. z. o periodickej tlači a agentúrnom spravodajstve a o zmene a doplnení niektorých zákonov (tlačový zákon) a ktorým sa mení zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov , tlač 281.)
Hort Milan, podpredseda NR SR (2010-10-15):
Ďakujem pekne, pán spravodajca. Otváram všeobecnú rozpravu. Do rozpravy som za poslanecké kluby dostal dve prihlášky písomnou formou. Za SMER – sociálnu demokraciu sa prihlásil pán poslanec Dušan Čaplovič a za Slovenskú národnú stranu, teda za klub Slovenskej národnej strany pán poslanec Ján Mikolaj. Po ich vystúpeniach bude možnosť prihlásiť sa do rozpravy aj ústne. Slovo teraz dávam pánovi poslancovi Dušanovi Čaplovičovi, nech sa páči.
V. Veteška, podpredseda NR SR: (2004-05-27):
S faktickou poznámkou sa hlásia pán poslanec Madej, potom pani poslankyňa Brestenská. Končím možnosť ďalších prihlášok s faktickými poznámkami. Prosím mikrofón pre pána poslanca Madeja.
Hrnčiar, Andrej, podpredseda NR SR (2017-10-10):
Nech sa páči, pán spravodajca.
Hrnčiar, Andrej, podpredseda NR SR (2016-05-25):
Ďakujem. Nech sa páči, ďalší v rozprave vystúpi pán poslanec Burian.
Novotný, Viliam, poslanec NR SR (2015-04-15):
Tá stratégia nie je len o tom, čo už tu odznelo, ale trošku aj o tom, že vystúpil pán podpredseda vlády Vážny, pán minister Čislák, pán poslanec Valocký, podarilo sa vystúpiť iba pánovi predkladateľovi Lipšicovi, je pomaly dvanásť hodín, keď dobehnú faktické poznámky, schôdza skončila, čiže podarilo sa vám, úloha je splnená, dobre ste to prečítali, opozícii sa už nepodarí dnes zrejme rozprávať o problémoch v zdravotníctve, ale nevadí, budeme o tom hovoriť inokedy. To, čo spája vystúpenie pána Vážneho, pána Čisláka a pána Valockého, je, že vy nechcete vidieť realitu. Tu sa argumentuje tým, že Medical Group napísal, že na cétečku v Piešťanoch zarobil 6 %. A to je fajn, lebo Medical Group, firma, kde niekedy vo vlastníckej štruktúre bol bývalý predseda parlamentu pán Paška, napísala, že iba 6 % na tom zarobila. Ako mi vysvetlíte skutočnosť, že prístroj Philips 128-sliceový, ktorý bol v Piešťanoch kúpený za 1,6 mil. eur, presne taký istý prístroj, dal som si bacha v kúpnych zmluvách, kúpila nemocnica v Znojme za 672-tisíc euro s DPH a nemocnica v Havlíčkovom Brode za 531-tisíc eur s DPH. Ako je to možné, že predraženie na Slovensku bolo 100-percentné? Ako je možné, že v Martine kúpili prístroj Philips za 1,45 mil. eur po očistení od ultrazvukových prístrojov a uherskohradišťská nemocnica kúpila presne tento istý prístroj Philips za 632-tisíc eur aj s DPH? Ako mi vysvetlíte, že v Martine kúpili 64-sliceový Siemens za 2,2 mil. a 128-sliceový Siemens vedelo Brezno kúpiť za 500-tisíc? Lebo Medical Group povedal, že zarobí len 6 %, to je argument?
Glváč, Martin, podpredseda NR SR (2017-09-11):
Pani poslankyňa Zimenová.
Nemky, Martin, poslanec NR SR (2022-04-28):
Ďakujem pekne za slovo. V prvom rade, kolega, možno by som ocenil takú snahu o korektný prístup ako jediného z koalície, teda že ste nabrali nejakú odvahu, postavili ste sa sem a pokúsili ste sa nám podať váš pohľad. Teraz poďme k tým červeným očiam. Pán kolega, ja by som sa vás opýtal, teda ako hodnotíte vyjadrenia vašich kolegov, ktorí ešte pred samotným zasadnutím imunitného výboru sa vyjadrovali o tom, že Fico patrí do väzby. Čiže nepotrebovali vidieť ani uznesenie, nepotrebovali si vypočuť ani jeho argumentáciu na výbore, ale už vedeli konkrétne pred tým, ako teda budú konať. Druhá otázka. Povedali ste, že ak súd nevyhodnotí dôkazy ako prokuratúra a polícia, bude problém v koalícii. Teda toto hodnotíte ako? To ako v zmysle aj tohto uznesenia môžme toto vnímať možno ako zastrašovanie sudcu. Teda ja nepoznám jeho politickú príslušnosť, teda že či do... konkrétny sudca, ktorý bude rozhodovať prípad kolegu Fica, teda je, je príslušníkom vašej politickej strany, koho politickej strany je príslušníkom. Čiže podľa mňa je to len človek teda... A alebo môžme to vnímať tak, že možno ste ho zastrašovali, teda že pokiaľ nerozhodne správne, tak ho čaká disciplinárne obvinenie a bude riešený možno. Ďakujem pekne.
P. Paška, predseda NR SR: (2006-12-06):
Takže teraz ešte pani spravodajkyňa, nech sa páči.
P. Paška, predseda NR SR: (2007-10-26):
(Hlasovanie.) 139 prítomných, 29 za, 4 proti, 85 sa zdržalo, 21 nehlasovalo. Konštatujem, že tento návrh sme neprijali.
Lehotský, Tomáš, poslanec NR SR (2020-11-05):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výboru pre financie a rozpočet, ústavnoprávnemu výboru a výboru pre verejnú správu a regionálny rozvoj. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedené návrhy prerokovali do 30 dní a gestorský výbor do 32 dní od prerokovania návrhu zákona v prvom čítaní. Prosím, dajte o mojom návrhu hlasovať.
Hrušovský, Pavol, podpredseda NR SR (2010-12-10):
Hlasujeme o bode 11 zo spoločnej správy. (Hlasovanie.) 136 prítomných, 77 za, 37 proti, 21 sa zdržalo, 1 nehlasoval. Bod 11 sme schválili.
P. Hrušovský, podpredseda NR SR: (2001-10-17):
Otváram rozpravu o tomto bode programu. Do rozpravy, keďže sa písomne nikto nehlási, ústne sa prihlasujú pani poslankyňa Aibeková, Zelník, Tóthová a pani poslankyňa... To sú faktické poznámky. Pani poslankyňa Aibeková, faktickú máte aj vy? Nie. (Reakcia poslankyne.) Moment, počkajte. Na vystúpenie pána spoločného spravodajcu chcú reagovať: Aibeková, Zelník, Tóthová. Do rozpravy, áno? Pani poslankyňa Keltošová, nech sa páči. O. Keltošová, poslankyňa: Ďakujem za slovo, vážený pán predsedajúci. Ja by som chcela na úvod rozpravy povedať len toľko, že by bolo hádam rozumné, keby pán predkladateľ zvážil a stiahol tento návrh ústavného zákona, pretože si myslím aj na základe ohlasov odbornej verejnosti, že je veľmi nešťastne pripravený, nakoniec potvrdil to aj pán spoločný spravodajca. To je jedna moja poznámka, ak zvážite, aby ste ho stiahli, zbytočne budeme tu strácať čas, neprejde do druhého čítania. A v tej druhej časti mojej faktickej poznámky, pán poslanec, začínate stavať dom od strechy. Myslím si, že debata okolo zdravotníctva, jeho platieb alebo iných úhrad by sa mala niesť najprv na odbornej pôde, mala by sa vydiskutovať v jednotlivých poslaneckých kluboch najmä preto, že chcete dávať ústavný návrh zákona. Pokiaľ tu nejde len o určitý druh populizmu z vašej strany, čo nepredpokladám, opätovne vás vyzývam, stiahnite tento návrhu zákona. Ďakujem.
Paška, Pavol, predseda NR SR (2013-05-23):
Pán poslanec Podmanický.
Laššáková, Jana, podpredsedníčka NR SR (2013-12-16):
Vyhlasujem rozpravu o tomto bode programu za skončenú. Pán navrhovateľ chce zaujať stanovisko? Nech sa páči, pán generálny riaditeľ, máte slovo.
V. Veteška, podpredseda NR SR: (2004-09-08):
J. Hurban, poslanec: Ďakujem pekne. Vážený pán podpredseda, kolegyne a kolegovia, dovoľte mi, aby som v zmysle zákona Národnej rady o rokovacom poriadku vystúpil k návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 98/2004 Z. z. o spotrebnej dani z minerálneho oleja ako spravodajca výboru pre financie, rozpočet a menu. Uvedený návrh bol doručený poslancom Národnej rady v stanovenej lehote. Predseda Národnej rady posúdil tento návrh a zaradil ho na rokovanie dnešnej schôdze. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 až § 68 zákona Národnej rady o rokovacom poriadku, ako aj náležitosti určené legislatívnymi pravidlami. Z hľadiska vecného zastávam stanovisko, že predložený návrh zákona rieši závažnú problematiku, ktorú je potrebné upraviť spôsobom, ako sa navrhuje v predmetnom návrhu. Chcem ešte dodať za seba, možno aj predbežne za klub Slobodného fóra, že tento návrh zákona podporíme. Podporovali sme ho aj v minulosti, keď sme videli dôvod na zníženie spotrebnej dane z minerálnych olejov, ale zostáva to otázka otvorená, pri hlasovaní zajtra uvidíme, či sa to posunie do druhého čítania. Toľko som len chcel povedať. Ďakujem pekne, vážený pán podpredseda, otvorte, prosím, rozpravu.
Bugár, Béla, podpredseda NR SR (2018-06-19):
Prezentujme sa a hlasujme o bodoch z informácie. (Hlasovanie.) Prítomných 143, za 109, zdržalo sa 34 poslancov. Konštatujem, že body boli schválené. Nech sa páči.
Kvasnička, Marián, poslanec NR SR (2014-11-09):
Ďakujem veľmi pekne. Jozef, ja na tvojich vystúpeniach oceňujem to, čo je v politike temer neoceniteľné, schopnosť alebo takú vôľu po akejsi spravodlivosti. Ale obávam sa, že je to naivné. Richard Rohr, františkán americký, má krásnu štúdiu o tom dualizme medzi my a oni, ktorý je trýzňou národov a trýzňou aj demokracií. Pretože veci nikdy nie sú tak, že my sme frajeri, napokon sme to nedokázali, vládu sme vyhnali z tohto priestoru, a oni sú babráci. Ten problém je oveľa zložitejší. Ja som mal o tom rozhovor s mojím študentom, ktorý mi povedal: Pán profesor, nerozprávajte nám to! Ako ľudia majú radi konflikt. Na tom konflikte stojí politika. Napriek tomu tvoje úsilie oceňujem. Oceňujem aj to, že si spomenul vyháňanie kupcov z chrámu z dnešného chrámového čítania. Obávam sa, že ale aj tu s tým dualizmom nevystačíme, pretože tá chamtivosť ide naprieč celým politickým spektrom od čias bohapustých vykrádačiek Mečiarových cez sofistikované metódy reformných vlád a pokračuje to dneska legislatívne elegantným spôsobom. Samozrejme ten obraz, ktorý si spomínal, je hrôzostrašný pre občana. Ja som mal včera niekoľko telefonátov, ktorí povedali, že z tohoto sa nikto nenažerie, pretože máme za ušami všetci. Aj keď, ako si povedal, nedá sa to generalizovať. Ešte by som možno pripomenul inú biblickú súvislosť, o brvnách a smietkach. Aj túto by sme, aj napriek tomu, že je tá diskusia takto emocionálne extrapolovaná, aj túto múdrosť by sme mali mať na očiach, keď máme trúfalosť hovoriť o veciach z toho druhého tábora, o nich, miesto toho, čo by sme hovorili aj o nás. Ďakujem.
Laurenčík, Milan, podpredseda NR SR (2021-11-26):
V zmysle § 27 ods. 8 požiadal o možnosť vystúpiť v rozprave pán navrhovateľ. Nech sa páči, pán poslanec Krúpa, máte slovo.
B. Bugár, podpredseda NR SR: (2004-03-10):
(Hlasovanie.) Prítomných 131, za 107, proti 13, hlasovania sa zdržali 9, nehlasovali 2. Konštatujem, že  body 1, 2, 17 a 19 zo spoločnej správy sme schválili. Nech sa páči. L. Polka, poslanec: Ďalej budeme, pán podpredseda, hlasovať o bode č. 7 spoločnej správy s návrhom gestorského výboru schváliť ho.
Marcinková, Vladimíra, poslankyňa NR SR (2020-07-14):
Keď hovoríme o princípoch, keď hovoríme o princípoch stability a nezávislosti funkcie komisára pre deti, tieto princípy tak v nadnárodnej legislatíve, aj v našej národnej legislatíve predpokladajú, že komisár nekoná v ich rozpore a je ich nositeľom. Tu tak pri nezávislosti, tak aj pri stabilite, taktiež aj pri ďalších aspektoch, akými sú najmä náležitá ochrana základných ľudských práv a slobôd, v tomto prípade maloletých, máme jednoznačne za to, že pre zachovanie týchto základných princípov nášho právneho poriadku musíme konať a naozaj dbať na to, aby tento úrad tieto garancie, právne garancie hájil v tom najlepšom možnom záujme maloletých.
Chren, Martin, poslanec NR SR (2012-09-14):
Ďakujem veľmi pekne. Jeden z faktov, na ktoré som chcel poukázať, povedal práve teraz kolega pán Viskupič, že tá suma naozaj, tak ako pán Hlina upozornil, nie je 1,5 mld. korún. On upozornil vo svojom prejave, že sa to môže vyšplhať až k piatim a naozaj tak je to aj narozpočtované pri sume z fondov EÚ, ale predpokladám, že práve k tomuto sa pán minister vyjadrí v tom svojom ďalšom slove a, samozrejme, ako kolegovia si to rád vypočujem. Nedá mi však nezareagovať opäť na ten výlev žlče, na ktorý sme tu už zvyknutí. Lojzo, jednoducho ja sa nemôžem ubrániť dojmu, že ty sa tak niekedy možno aj spravodlivo, možnože to niekedy ani nerobíš len kvôli kamere, ale aj spravodlivo rozčertíš a potom tú svoju žlč vykydneš zrovna na tých, ktorí za to nemôžu. Pretože my tu naozaj sedíme, mnohí z nás, ktorí tu sedia, tak tu sedia celý deň, tak ako z tvojich kolegov, tak aj z mojich kolegov, ale ty práve z nás urobíš tých darebákov, ktorí ako keby mohli za to, že tam na druhej polovici sedí možno 6 % poslancov, ktorí by tam sedieť mohli. A zároveň mi dovoľ predstaviť ti ešte jednu prelomovú myšlienku. Bohužiaľ, po 10. marci tohto roku sa v tomto parlamente nachádza väčšina poslancov, u ktorých som presvedčený, že by peňaženky občanov boli vo väčšom bezpečí, keby do práce vôbec nechodili, ako keby tu sedeli celý deň. Pretože dnes naozaj platí, a keď si pozrieme na všetky tie zvyšovania daní, odvodov, registračné poplatky atď., že zasadá parlament, strážte si svoje peňaženky, pretože o niečo prídete, snažia sa vás ožobráčiť. Čiže ja by som sa naozaj snažil ten tvoj spravodlivý hnev presmerovať na niečo iné. Napríklad na tie kanálové poklopy, o ktorých tak rád hovoríš. A naozaj v tomto zložení parlamentu by som sa možno ani nesnažil poslancov motivovať, aby chodili do práce, pretože Slovensko je bezpečnejšie, ak väčšina z nich zostane sedieť doma.
Žiga, Peter, podpredseda NR SR (2024-06-27):
Ja som ešte nespustil hlasovanie, pretože pánovi kolegovi nešla hlasovacia karta, išiel si vypýtať novú, takže prezentujme sa a hlasujme. (Hlasovanie.) 137 prítomných, 42 za, 85 proti, 9 sa zdržalo, 1 nehlasoval. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Pristúpime k hlasovaniu v prvom čítaní o vládnom návrhu zákona, ktorým sa mení a dopĺňa zákon č. 330/1991 o pozemkových úpravách, tlač 368. Dávam slovo spoločnému spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Jánovi Kvorkovi, aby hlasovanie uvádzal. Nech sa páči. (Hlasovanie o vládnom návrhu zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a ktorým sa mení zákon č. 205/2023 Z. z. o zmene a doplnení niektorých zákonov v súvislosti s reformou stavebnej legislatívy v znení zákona č. 46/2024 Z. z. , tlač 368.)
J. Richter, poslanec: (2006-10-17):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada Slovenskej republiky uzniesla sa v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 28. septembra tohto roku č. 78 podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali nasledovné výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre sociálne veci a bývanie, Výbor Národnej rady Slovenskej republiky pre verejnú správu a regionálny rozvoj, Výbor Národnej rady Slovenskej republiky pre ľudské práva, národnosti a postavenie žien a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný návrh zákona prerokovali v druhom čítaní v lehote do 29. novembra tohto roku a gestorský výbor do 30. novembra tohto roku. Prosím, pán predsedajúci, aby ste otvorili rozpravu k tomuto návrhu.
Pellegrini, Peter, predseda NR SR (2024-01-26):
Najprv, prosím, pán poslanec, musíte podať procedurálny návrh (potlesk), ak nezačnete znením procedurálneho návrhu, nemôžem vám v zmysle rokovacieho poriadku udeliť slovo, tak skúsite ešte raz, alebo to necháme pre istotu tak? Môžte udeliť slovo pánovi poslancovi Matovičovi, ktorý ide uviesť procedurálny návrh. Nech sa páči.
Bernaťák, Tibor, poslanec NR SR (2018-09-19):
Pán kolega, naozaj je to tak, ako hovorím, názov strany alebo skratka nesmie obsahovať meno alebo priezvisko osoby, ktorá je štatutárnym orgánom alebo členom štatutárneho orgánu, alebo členom prípravného výboru strany. Vaše meno ani priezvisko ako také v pojme Sloboda a Solidarita nie je. Vy tam máte Slobodu a Solidaritu vo vnímaní slobody, niečoho voľného. To absolútne, absolútne nemá s vaším priezviskom spoločné. A ani tých, ktorých ste menovali pred chvíľočkou. Kľudne si zavolajte aj na ministerstvo vnútra, aj niektorých právnikov, ktorí vyslovene toto aj tak pozerali. Môžte naozaj kľudne a spokojne spávať, môžte kontaktovať aj odbor volieb na ministerstve vnútra, kde sme s nimi konzultovali toto ustanovenie. Je to absolútne bezproblémové a kľudne môžte správať.
Paška, Pavol, predseda NR SR (2012-08-01):
Dámy a páni, o tom, či bude tajná, musíme ešte rozhodnúť hlasovaním. Takže ešte predtým, ako vyhlásim prestávku na poradu klubov pred hlasovaním, tak poprosím všetkých, aby zaujali svoje miesto, pretože musíme hlasovať o návrhu. Poprosím vás, ešte predtým, ako budem uvádzať hlasovanie o návrhu skupiny poslancov, ktorá žiada v súlade s § 39 ods. 8 zákona o rokovacom poriadku vykonať voľbu generálneho riaditeľa Rozhlasu a televízie Slovenska tajne, ešte chcem, pani poslankyňa Vášáryová, môžem vás poprosiť, ja len chvíľočku. Vy ste dávali návrh, o ktorom som nedal hlasovať, ale domnievam sa, že ani nie je o ňom možné hlasovať, pretože verejná voľba je zo zákona. To znamená, vy ste žiadali hlasovať o tom, aby bola verejná. Najprv budeme hlasovať, lebo ona je zo zákona verejná, len je možnosť, tak ako to teraz ideme urobiť, požiadať o to, aby rozhodlo plénum na základe požiadavky aspoň 15 poslankýň a poslancov, aby sa vykonala tajne. Takže my ideme, nemôžem dať hlasovať o vašom procedurálnom návrhu. Takže budeme teraz hlasovať o návrhu vykonať voľbu tajne. Prezentujeme sa a hlasujeme. (Hlasovanie.) 118 prítomných, 83 za, 33 proti, 2 sa zdržali. Návrh na to, aby voľba generálneho riaditeľa prebehla tajným spôsobom, sme schválili. Pán predseda Hrušovský, registroval som váš návrh, aby bola dlhšia tá prestávka pred hlasovaním? (Reakcia poslanca.) Koľko? 20 minút? Dobre, je 10.00 hod., takže 10.20 hod. vás poprosím, dobre, kolegyne, kolegovia. 10.20 hod., potom pristúpime k tajnej voľbe. Ešte vás chcem poprosiť, dámy a páni, členovia poslaneckého grémia, ak by sme sa počas tajnej voľby mohli stretnúť v malej zasadačke v trakte predsedu. Dobre? Takže poprosím aj overovateľov, aby umožnili členom grémia a vedeniu odvoliť ako prvým, aby sme potom mohli využiť čas. Dobre? A teraz vyhlasujem do 10.20 hod. prestávku na poradu klubov. (Prestávka.) (Po prestávke.)
A. Belousovová, podpredsedníčka NR SR: (2007-10-24):
Máte slovo, pán poslanec.
Zmajkovičová, Renáta, podpredsedníčka NR SR (2012-10-26):
Ďakujem. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Dvaja poslanci, traja, traja poslanci. Uzatváram možnosť prihlásiť sa do rozpravy ústne. A dávam teraz slovo spravodajcovi v zmysle rokovacieho poriadku.	Nech sa páči.
Daniš, Zoltán, poslanec NR SR (2013-12-11):
Ďakujem, pani predsedajúca. Pán poslanec Mikuš, pokúsim sa aspoň pár poznámkami odpovedať na tie vaše otázky. Kde je to svetielko rastu, pýtali ste sa opakovane. Nuž tak ja to svetielko jasne vidím aj v návrhu tohto štátneho rozpočtu. A som skutočne osobitne rád a teší ma, že jednou z hlavných priorít rozpočtu je aj spolufinancovanie cestnej a železničnej infraštruktúry. Rozbieha sa výstavba diaľnic, rýchlostných komunikácií a už dneska nehovorí to ministerstvo dopravy, výstavby a regionálneho rozvoja, ale hovoria to vedúci pracovníci napríklad Zväzu stavebných podnikateľov Slovenska, to vytvára pracovný front až pre tritisíc ľudí. Určite ste si všimli napríklad aj vyššiu podporu bývania. No a keďže to poznáme, že stavebníctvo skutočne má silný multiplikačný efekt, že to jedno miesto toho pracovníka v stavebníctve vytvára možno tri-štyri miesta a ďalšie v národnom hospodárstve, tak vytvára pozíciu, že podstatne sa zníži aj nezamestnanosť. A na tom prakticky zakladá aj vláda, keď postavila si ďalší cieľ, to, že v roku 2016 by sme sa mali dostať na tú úroveň eurozóny a mali by sme znížiť tú dnešnú nezamestnanosť. Ďakujem.
Jurinová, Erika, poslankyňa NR SR (2016-11-28):
Ďakujem kolegyni za upresnenie. Ja som ešte zabudla v rámci rozpravy povedať, že prosím vyňať alebo teda prosím hlasovať samostatne o bodoch 1, 2, 3 a 8, o bodoch 4, 5, 6, 7 spoločne. Ďakujem.
Viskupič, Jozef, poslanec NR SR (2015-05-21):
Rozmýšľal som a chcel som pozerať celú tú debatu o eurofondoch, pretože každý uhol pohľadu na dve základné veci, ktoré verejnosť o eurofondoch vníma, sú, a obe z nich sú nie veľmi pozitívne, a to je, že z eurofondov ako príležitosti sa táto príležitosť nevyužije, čiže sa pravdepodobne s veľkou mierou pravdepodobnosti nedočerpá. A druhá verejne známa vec je, že sa z eurofondov kradne. Ak z akéhokoľvek, či už z vládneho pohľadu, a to sme viackrát zažili na eurovýbore opozičnom z bývalej koalície, opozičnom nových poslancov, všetci jednotne vieme o tom, že z eurofondov sa kradne a len to interpretujeme z rôznych uhlov pohľadu. Jeden to bude hovoriť o tom, že nie celkom sme zodpovední za to, akým spôsobom sa neefektívne čerpá, nie celkom sme zodpovední za to, že pri eurofondoch vznikla aj eurofondová mafia a nevieme si s ňou rady. A to, čo si ty povedal tak metaforicky, že s jedlom rastie chuť alebo väčšia kopa pýta viac, je presne s týmito dvomi negatívnymi skúsenosťami pravda, pretože eurofondy, nech to pozeráme hocijako, v jednom sedemročnom období prinášajú ako keby jeden nový štátny rozpočet nanovo. A táto príležitosť alebo nedodržanie parametrov využitia tejto príležitosti nás bude do budúcna veľmi mrzieť, pretože 82 % verejných financií z týchto peňazí a nevyužitie toho je obžaloba, a rozumiem, prečo si taký rozčúlený.
Laššáková, Jana, podpredsedníčka NR SR (2015-09-23):
Prezentujme sa a hlasujeme o pridelení prerokovania zákona do výborov. (Hlasovanie.) Prítomných 132 poslancov, za návrh bolo 121, zdržalo sa 11 poslancov. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Panie poslankyne, páni poslanci, chcem vás informovať, že vláda Slovenskej republiky doručila Národnej rade návrh vlády na skrátené legislatívne konanie o vládnom návrhu novely stavebného zákona (tlač 1781) a prvé čítanie o tomto vládnom návrhu zákona tlač (1782), podávam návrh na zaradenie týchto nových bodov do programu 54. schôdze s tým, že by sme návrh vlády prerokovali zajtra, teda vo štvrtok 24. septembra o 8.30 hod., s tým, že po jeho prerokovaní by sme ihneď hlasovali. Ak Národná rada hlasovaním vysloví súhlas so skráteným legislatívnym konaním, navrhujem, aby sme bezprostredne pristúpili k prvému čítaniu. Je všeobecný súhlas? (Súhlasná i nesúhlasná reakcia pléna.) Prosím, prezentujme sa a hlasujeme. (Hlasovanie.) Prítomných 131 poslancov, za návrh bolo 81, proti 33 poslancov, zdržali sa 13, nehlasovali 4. Konštatujem, že sme zaradili tieto nové body do programu 54. schôdze. Panie poslankyne, páni poslanci, pristúpime k rokovaniu o návrhu na voľbu predsedu Štátnej komisie pre voľby a kontrolu financovania politických strán . Návrh má tlač 1675. Podľa zákona o podmienkach výkonu volebného práva sa predseda štátnej komisie volí v tajnom hlasovaní zo všetkých štrnástich členov tejto komisie, ktorí zložili sľub koncom augusta tohto roku. Otváram rozpravu k tomuto bodu programu. Kto sa hlási do rozpravy? Pán poslanec Hlina? Nie. Vyhlasujem rozpravu za skončenú a pristúpime k tajnému hlasovaniu. Svoju voľbu vyjadríte tak, že na hlasovacom lístku pri každom mene a priezvisku označíte tú alternatívu, za ktorú hlasujete: za, proti, zdržiavam sa. Pri voľbe je možné označiť alternatívu za najviac u jedného kandidáta. Hlasovací lístok je neplatný, ak pri niektorom mene nie je voľba označená alebo ak je hlasovací lístok menený alebo doplňovaný. Prosím všetkých overovateľov, aby sa ujali svojej funkcie, súčasne ich prosím, aby hlasovali ako prví. Pristúpime k vykonaniu tajného hlasovania a vyhlasujem počas hlasovania prestávku. Nech sa páči, pán poslanec Hlina. (Hlasovanie o návrhu na voľbu predsedu Štátnej komisie pre voľby a kontrolu financovania politických strán , tlač 1675.)
Brocka, Július, poslanec NR SR (2015-01-30):
Ďakujem pekne. Ja som myslel, že už v rozprave k tejto téme som povedal všetko, čo som chcel povedať, ale keďže pán Muňko ma vyprovokoval tým, že moje vystúpenia onálepkoval, že úplné nezmysly. No, pán kolega, na to, že ste aj riaditeľ Sociálnej poisťovne, vaše vystúpenie bolo dosť zmätočné. A poviem aj prečo. Vy ste tu rozprávali desať rokov dozadu, to bol taký monitoring toho, čo pravicová vláda kedysi neurobila. Potom ste hovorili o tom, čo sa chystá táto vaša ľavicová vláda urobiť, a potom ste čítali, koľko ľudí si koľko našetrilo v II. pilieri. Pán kolega Muňko, a to si myslíte, že ste povedali nejakú prevratnú vec? Veď to predsa každý, kto sa o to zaujímal, tak vie, že keď si niekto sporí desať rokov z malého príjmu, tak nemôže nasporiť desaťtisíce eur. A to vy ste doteraz nevedeli, že z II. piliera niekto má 3 % a z prvého 97 percent? Však to je všeobecne známa vec. Ale podstata je, že vy teraz v zákone, ktorý otvárate, vôbec neriešite problém tých ľudí, čo majú taký malý dôchodok vypočítaný z II. piliera. To je podstata veci. Vy síce o tom hovoríte, ako zámienku to máte na otvorenie II. piliera, ale v podstate vám ide o peniaze tých sporiteľov, ktorí tam majú nasporené peniaze. Vám nejde o tých, čo si nenasporili, lebo pre tých nič nerobíte. V tom je problém. A čo je jadro celej veci, že je pred voľbami, že vy potrebujete peniaze tých, čo si tam nasporili, nie peniaze tých, čo si nenasporili. Veď tí nemajú peniaze. Tí budú v I. pilieri a tých na dlh budete akože financovať ďalej. Ale s tým, aby tam nebol dlh, to proste vy to neviete, vy to neviete urobiť. Toto je pravda, pán kolega!
Laššáková, Jana, podpredsedníčka NR SR (2013-02-12):
S reakciou pán poslanec Kuffa. Áno, nech sa páči.
Grendel, Gábor, podpredseda NR SR (2022-03-16):
Otváram rozpravu, do ktorej som nedostal žiadnu písomnú prihlášku. Dávam ešte možnosť prihlásiť sa do rozpravy ústne. Nikto. Vyhlasujem rozpravu za skončenú. Želá si záverečné slovo pán navrhovateľ? Nech sa páči.
R. Kaliňák, podpredseda vlády a minister vnútra SR: (2008-12-03):
Cieľom predkladaného návrhu zákona je prispôsobenie právnej úpravy zákona o Súdnej rade, a to najmä pokiaľ ide o spresnenie mechanizmu volieb ôsmich členov Súdnej rady volených sudcami. Navrhuje sa nový mechanizmus kreovania hlavnej volebnej komisie v nadväznosti na ustanovenia zákona o súdoch, pričom sa zachováva doterajší počet členov volebnej komisie na počet 11 pri rešpektovaní organizačných dôvodov, praktických dopadov, ako aj zásady, aby každý obvod krajského súdu mal svoje zastúpenie v hlavnej volebnej komisii. Súčasne sa navrhuje výslovne upraviť zriaďovanie volebných komisií len pre Najvyšší súd, Špeciálny súd, Vyšší vojenský súd a pre obvody jednotlivých krajských súdov. Na základe uvedeného možno konštatovať, že jedného zástupcu volí Sudcovská rada Najvyššieho súdu, po jednom Sudcovská rada Špeciálneho súdu, Vyššieho vojenského súdu a jedného zástupcu volí Kolégium predsedov sudcovských rád, spolu 8 členov. Účelom návrhu zákona je rovnako reagovať na praktické požiadavky aplikačnej praxe a odstrániť výkladové a aplikačné problémy existujúcej právnej úpravy. Pomocou nových inštitútov sa sleduje najmä precizovanie úpravy voľby predsedu Najvyššieho súdu a podpredsedu Najvyššieho súdu. Definuje sa, v akom časovom limite sa má uskutočniť nová voľba a ďalšia voľba predsedu a podpredsedu Najvyššieho súdu v prípade, ak ani v opakovanej voľbe nebol zvolený kandidát na predsedu alebo podpredsedu Najvyššieho súdu. Návrh zákona je v súlade s Ústavou Slovenskej republiky, ústavnými zákonmi, medzinárodnými zmluvami, ktorými je Slovenská republika viazaná, a zákonmi a súčasne je v súlade s právom Európskych spoločenstiev a Európskej únie. Návrh zákona nebude mať dopady na verejné financie, nebude mať ekonomický ani environmentálny vplyv, ani vplyv na zamestnanosť či podnikateľské prostredie. Návrh zákona bol schválený vládou 27. augusta 2008. Ďakujem pekne, pán predsedajúci.
Vaľová, Jana, poslankyňa NR SR (2021-11-09):
Ďakujem veľmi pekne. Viete, ja som v prvom čítaní zahlasovala za, lebo som očakávala, že naozaj prejdú tie dobré veci pre ženy, pre slobodné matky a vlastne ten zákon bude nejakým spôsobom, tí rozumní ľudia, ktorí tu sedia, sa dohodnú. Ale nie tuná v pléne. Vážení, ja sa teraz pýtam spravodajcu, lebo sa ma pán Šefčík pýtal, že čo sa pýtam. Že koľko je pozmeňovákov? Tak doposiaľ 19 a pozmeňuje sa asi 100 bodov. Preboha, kto normálny za toto vie hlasovať, mi povedzte. Sto bodov meníte, hádate sa tu medzi sebou celá koalícia, mne pripadá, že každý, kto už videl tehotnú ženu na chodníku, dáva pozmeňovací návrh a každý vie o tehotenstve všetko. No povedzte mi ako my, ktorí nie sme v žiadnom marketingu a v ničom zainteresovaní, normálne ako žena, no mám za toto hlasovať? No vôbec nemám chuť za nič hlasovať. Preboha, zoberte ten zákon, dohodnite sa kdesi za dverami a nie tu traumatizujete celú spoločnosť. Hádajú sa tu ženy, hádajú sa tu matky a proste traumatizujete všetkých miesto toho, aby ste sa dohodli. Navzájom sa tu napádate, navzájom sa tu okydávate, no skutočne to nie je pomoc tehotným matkám, takto som si to vôbec nepredstavovala, keby som bola vedela, že takéto niečo bude v parlamente, že sto bodov sa bude meniť, že sa tu budete predbiehať jedni pred druhými, budete si tu nadávať, ako som počula pred tým, do všelijakých zrúd a kade čoho, tak nehnevajte sa, nikdy by som v prvom čítaní nezahlasovala. Nie preto, že nechcem tým ženám pomôcť, ale preto, že taká partia ľudí, ktorá sa tu teraz zišla vo vláde, to je niečo neskutočné. Ľudia sú nešťastní z covidu, sú chorí zo všetkého možného a vy ich tu ešte traumatizujete, ešte aj tie matky a tie stresy. Sto bodov meníte v 19 pozmeňovákoch, to ešte nie je koniec. Nehanbíte sa?! Tak sa choďte dohodnúť, prosím vás, dajte to dole, stiahnite to!
Bugár, Béla, podpredseda NR SR (2017-06-20):
Nech sa páči, prezentujme sa a hlasujme. (Hlasovanie.) Prítomných 148 poslancov, za 101, 1 proti, 45 poslancov sa zdržalo hlasovania, 1 nehlasoval. Návrh sme schválili. Prosím teraz pána poslanca Puciho za výbor pre hospodárske záležitosti, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie (tlač 513). (Hlasovanie o vládnom návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov , tlač 513.)
Jarjabek, Dušan, poslanec NR SR (2017-04-07):
Pán poslanec Krajniak, ja len jednu vetu. Choďte s takou obhajobou neobhájiteľného do hája. To je všetko.
Gröhling, Branislav, poslanec NR SR (2017-04-06):
Vážený pán predsedajúci, kolegovia, kolegyne, v rozprave nebol podaný žiadny procedurálny návrh. V súlade s mojím odporúčaním prosím, dajte hlasovať o tom, že Národná rada Slovenskej republiky prerokuje predmetný návrh zákona v druhom čítaní.
R. Rafaj, poslanec: (2008-10-31):
A ak má pán poslanec Mikloško pochybnosť, tak nesedí tu ani pán Fronc. A nesedí tu preto, lebo pán Slota išiel do televíznej relácie, ktorá sa predtáča práve v tom termíne, v ktorom on odišiel. Takže poprosil by som... Ja viem, že čo sa „babe zmyslelo“, to potom ďalej chce šíriť. Ja som nečakal, že, Ferko, budeš taký zlomyseľný a budeš chcieť niečo vyťahovať. Keby si mal tie informácie, ja verím, že by si to asi ani takto nepodal, tak preto ti to len v dobrom vysvetľujem, že takto to vlastne je, že momentálne je pán Slota v televíznej diskusnej relácii a môžeš si ju pozrieť v nedeľu. Mňa skôr mrzí, že vás nezaujíma, prečo tu nie sú poslanci za SMK, a tí sú dolu v sále, kde majú tlačovú besedu. Ja som presvedčený o tom, tak ako aj hovoril pán poslanec Paška, že je naozaj lepšie mať prevenciu v ochrane pred takýmito aktivitami a dať jednoznačne transparentne verejne najavo kolegom poslancom za SMK, že toto je tá hranica a miera únosnosti, za ktorú by v dobrom naozaj nemali ísť, a to vlastne sleduje aj prijaté uznesenie a aj táto diskusia. Nič viac a nič menej. (Reakcia z pléna.)
Hrušovský, Pavol, podpredseda NR SR (2011-02-02):
Ďakujem, pán podpredseda, za uvedenie návrhu. A poprosím pána poslanca Saloňa, aby z poverenia výboru pre obranu a bezpečnosť Národnú radu informoval o stanovisku výboru k predloženému vládnemu návrhu. Nech sa páči, pán poslanec.
B. Bugár, podpredseda NR SR: (2005-05-25):
Ľ. Lintner, poslanec: V mene SMK, SDKÚ a ANO.